CELEX: 32015R0210
Language: lv
Date: 2015-02-10 00:00:00
Title: Komisijas Regula (ES) 2015/210 ( 2015. gada 10. februāris ), ar ko groza II un III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību

11.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 35/16
            
         KOMISIJAS REGULA (ES) 2015/210
   (2015. gada 10. februāris),
   ar ko groza II un III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (1) un jo īpaši tās 26. pantu,
   tā kā:
   
               (1)
            
            
               Spānijā tradicionāli ražo patērētājiem labi pazīstamu stipro alkoholisko dzērienu Pacharán, ko pagatavo, macerējot dzeloņplūmes (Prunus spinosa) lauksaimnieciskas izcelsmes etilspirtā. Ievērojot to, ka līdz šim nav bijusi izveidota tāda stiprā alkoholiskā dzēriena kategorija, kas atbilst Pacharán, kā arī lai sniegtu skaidru informāciju citu valstu patērētājiem un atspoguļotu ekonomisko un tirgus attīstību, Regulas (EK) Nr. 110/2008 II pielikumā būtu jāiekļauj jauna kategorija “Stiprais alkoholiskais dzēriens ar dzeloņplūmju aromātu jeb Pacharán”. Lai nodrošinātu patērētāju tiesību un ražotāju ekonomisko interešu aizsardzību, jaunajā kategorijā būtu jāiekļauj tehniskās specifikācijas, kuru pamatā būtu tādu kvalitātes un ražošanas parametru novērtējums, kuri ir spēkā un kurus izmanto Savienības tirgū.
            
         
               (2)
            
            
               Ņemot vērā to, ka patērētāji spontāni saista Pacharán ar Spāniju, kā tas atzīts agrāk, terminu Pacharán kā tirdzniecības nosaukumu drīkst lietot tikai tad, ja produkts ir ražots Spānijā. Ja produkts nav ražots Spānijā, nosaukumu Pacharán drīkst lietot tikai, ja tas papildina tirdzniecības nosaukumu “Stiprais alkoholiskais dzēriens ar dzeloņplūmju aromātu” un ja ir norādīta produkta ražošanas valsts.
            
         
               (3)
            
            
               Ģeogrāfiskās izcelsmes norāde Pacharán navarro, kas Regulas (EK) Nr. 110/2008 III pielikumā ir reģistrēta kategorijā “Citi stiprie alkoholiskie dzērieni”, būtu jāpārceļ uz šajā pašā pielikumā minēto kategoriju “Stiprais alkoholiskais dzēriens ar dzeloņplūmju aromātu jeb Pacharán”.
            
         
               (4)
            
            
               Tāpēc attiecīgi būtu jāgroza Regula (EK) Nr. 110/2008.
            
         
               (5)
            
            
               Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 110/2008 II un III pielikumu groza šādi:
   
               1)
            
            
               regulas II pielikumā pēc 37. punkta “Sloe gin” iekļauj šādu 37.a punktu:
               
                           “37.a
                        
                        
                           “Stiprais alkoholiskais dzēriens ar dzeloņplūmju aromātu jeb Pacharán”
                           Stiprais alkoholiskais dzēriens ar dzeloņplūmju aromātu jeb Pacharán ir stiprais alkoholiskais dzēriens:
                           
                                       a)
                                    
                                    
                                       kuram ir izteikta dzeloņplūmju garša un kuru pagatavo, macerējot dzeloņplūmes (Prunus spinosa) lauksaimnieciskas izcelsmes etilspirtā, kam piejauc dabīgus ekstraktus no anīsa un/vai anīsa destilātus;
                                    
                                 
                                       b)
                                    
                                    
                                       kurā spirta tilpumkoncentrācija ir ne mazāka kā 25 %;
                                    
                                 
                                       c)
                                    
                                    
                                       kuram ražošanā izmanto ne mazāk kā 125 gramus dzeloņplūmju augļu uz litru galaprodukta;
                                    
                                 
                                       d)
                                    
                                    
                                       kurā ir 80–250 grami invertcukurā izteikta cukura uz litru galaprodukta;
                                    
                                 
                                       e)
                                    
                                    
                                       kura organoleptiskās īpašības, krāsu un garšu nodrošina tikai un vienīgi tā ražošanā izmantotie augļi un anīss.
                                    
                                 Terminu Pacharán kā tirdzniecības nosaukumu drīkst lietot tikai tad, ja produkts ir ražots Spānijā. Ja produkts nav ražots Spānijā, nosaukumu Pacharán drīkst lietot tikai, lai papildinātu tirdzniecības nosaukumu “Stiprais alkoholiskais dzēriens ar dzeloņplūmju aromātu”, ar nosacījumu, ka nosaukumam pievienota vārdkopa “Ražots […]”, norādot tās dalībvalsts vai trešās valsts nosaukumu, kurā produkts ir ražots.”
                        
                     ;
            
         
               2)
            
            
               III pielikumu groza šādi:
               
                           a)
                        
                        
                           produkta kategorijā “Citi stiprie alkoholiskie dzērieni” svītro šādus ierakstus:
                           
                                        
                                    
                                    
                                       
                                          “Pacharán navarro
                                       
                                    
                                    
                                       Spānija
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Spānija”
                                    
                                 
                     
                           b)
                        
                        
                           pēc 34. kategorijas ieraksta iekļauj šādu ierakstu:
                           
                                       
                                                   “37.a
                                                
                                                
                                                   Stiprais alkoholiskais dzēriens ar dzeloņplūmju aromātu jeb Pacharán
                                                   
                                                
                                             
                                    
                                       
                                          Pacharán navarro
                                       
                                    
                                    
                                       Spānija”
                                    
                                 
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Stipros alkoholiskos dzērienus, kuri atbilst kategorijai “Stiprais alkoholiskais dzēriens ar dzeloņplūmju aromātu jeb Pacharán” un kuri nav marķēti saskaņā ar Regulu (EK) Nr. 110/2008, var turpināt laist tirgū, līdz to krājumi ir izlietoti.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 10. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 39, 13.2.2008., 16. lpp.